
БӨРЛІ АУДАНЫНЫҢ АУМАҚТЫҚ САЙЛАУ КОМИССИЯСЫНЫҢ
ҚАУЛЫСЫ

Ақсай қаласы                                   №  6                     2026 жылғы 13 қазан

2026 жылғы 29 қарашаға тағайындалған
 Қазақстан Республикасы Батыс Қазақстан облысы Бөрлі аудандық мәслихат депутаттарының кезектен тыс сайлауын әзірлеу мен өткізу жөніндегі негізгі іс-шаралардың күнтізбелік жоспарын бекіту туралы

         Қазақстан Республикасының «Қазақстан Республикасындағы сайлау туралы» Конституциялық заңының 14-бабына, 26-бабының 3) тармақшасына, Қазақстан Республикасы Орталық сайлау комиссиясының 2026 жылғы 13 қазандағы №60/98, №60/99,   қаулыларына сәйкес Бөрлі ауданының аумақтық сайлау комиссиясы ҚАУЛЫ ЕТЕДІ:
1. 2026 жылғы 29 қарашаға тағайындалған Қазақстан Республикасы Батыс Қазақстан облысы Бөрлі аудандық мәслихат депутаттарының кезектен тыс сайлауын әзірлеу мен өткізу жөніндегі негізгі іс-шаралардың қоса беріліп отырған күнтізбелік жоспары (бұдан әрі – Күнтізбелік жоспар) бекітілсін.
2. Күнтізбелік жоспар сайлауды ұйымдастыру мен өткізуді қамтамасыз ету үшін ауданның округтік және учаскелік сайлау комиссияларына жіберілсін.
3. Округтік және учаскелік сайлау комиссиларының жұмыс кестесі 09:00-ден 18:30-ға дейін үзіліссіз және демалыссыз болып бекітілсін.
4. Осы қаулы Бөрлі ауданы әкімдігінің интернет-ресурсында орналастырылсын.
5. Осы қаулының орындалуын бақылау төраға орынбасары Ж.Имашеваға жүктелсін. 

